**Előterjesztés munkaanyaga**

**a Képviselő-testület**

2024. február 13 - i ülésére

**4. EGYEBEK - Délegyháza Község Helyi Építési Szabályzatának és Szabályozási Tervének módosítása a „Délegyháza 281/1, 2, 3, 4, 5 hrsz-ú (jelenleg már délegyháza 281/7,8,9 hrsz) részterület” vonatkozásában – környezeti vizsgálat szükségessége**

Jelen részterületeket érintő tervmódosítás Délegyháza Község Önkormányzat Képviselő-testületének 136/2023. (IX.06.) számú Képviselő-testületi határozata alapján történik, mely döntésben a területeket kiemelt fejlesztési területté nyilvánította - folyamatban lévő fejlesztések miatt - és döntött a terület Helyi Építési Szabályzatának és Szabályozási tervének módosításáról. A tervdokumentáció *a**településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* *419/2021. (VII. 15.) Korm. rendelet 68.§ (1) ba) pontban foglaltaknak megfelelően* ***egyszerűsített eljárás*** szabályai szerint **megindításra került**.

**Tervezési terület és tervezési feladat:**

Délegyháza Község Önkormányzata a Délegyháza 281/1, 2, 3, 4, 5 hrsz-ú, a Délegyháza 286/6 és 7 hrsz-ú területeken településközpont kialakítását, ezen belül a Délegyháza 281/5 hrsz-ú ingatlanokon bölcsőde megvalósítását tervezi. A tervezett fejlesztésekkel kapcsolatban a településközpont területén (Délegyháza 281/1, 2, 3, 4, 5 hrsz-ú) szükséges a jelenlegi településközpont (Vt-4 jelű) terület-felhasználás módosítása településközpont vegyes (Vt-6 jelű) építési övezetre. **A módosításokkal új beépítésre szánt terület kijelölésére nem kerül sor.**

**A környezeti vizsgálat szükségessége**

Az egyes tervek, illetve programok környezeti vizsgálatáról szóló 2/2005.(I.11.) Korm. rendelet (továbbiakban: **R.**) 1. § (3) (a), 4. § (2) bekezdése, valamint 3. számú melléklet II. pontja alapján, a Kidolgozónak, azaz Önkormányzatunknak meg kell kérnie a környezet védelméért felelős szervek véleményét a környezeti vizsgálat szükségessége tekintetében, azaz hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás. A terv megvalósulása következtében várható környezeti hatások jelentőségéről a környezet védelméért felelős szervek véleményüket Hivatali Kapu útján adták meg, mely vélemények alapján a **környezet védelméért felelős szervek, a várható környezeti hatást nem ítélték jelentősnek, azaz a környezeti vizsgálat lefolytatását nem tartották szükségesnek.**

**A környezet védelméért felelős szervek véleményét figyelembe véve, a terv kidolgozója, azaz Önkormányzatunk dönt a környezeti vizsgálat lefolytatásának szükségességéről, azaz** fentiek figyelembe vételével arról, hogy a környezeti vizsgálat lefolytatása jelen tervmódosítás során nem szükséges.

***Határozati javaslat:***

*Délegyháza Község Önkormányzata Képviselő-testülete a Helyi Építési Szabályzatáról és Szabályozási tervéről szóló 16/2005. (IX.01.) Ök. rendelete – „Délegyháza 281/1, 2, 3, 4, 5 hrsz-ú (jelenleg már Délegyháza 281/7, 8, 9 hrsz-ú) részterületre vonatkozó - módosításához kapcsolódóan, a környezeti vizsgálat szükségességéről szóló javaslatot elfogadja és az alábbi határozatot hozza:*

1. *A településrendezési eszközök módosítása az egyes tervek, illetve programok környezeti vizsgálatáról szóló 2/2005.(I.11.) Korm. rendelet (a továbbiakban: Rendelet) hatálya alá tartozik. A Rendelet 1. § (3) (a), 4. § (2) bekezdése, valamint 3. számú melléklet II. pontja alapján, az Önkormányzat, mint a terv kidolgozója – a vonatkozó jogszabályban megjelölt eljárási szabályok alapján - megkérte a környezet védelméért felelős szervek véleményét a környezeti vizsgálat szükségességéről, hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás, azaz szükséges-e a környezeti vizsgálat lefolytatása.*
2. *A Képviselő-testület - összhangban a településrendezési eszköz módosítása kapcsán megkeresett környezet védelméért felelős szervek véleményével - a módosítás következtében várható környezeti hatásokat nem tartja jelentősnek, ezért* ***a környezeti vizsgálat lefolytatását nem tartja szükségesnek.***

*Határidő: azonnal*

*Felelős: polgármester*

Összeállította:

Jakab István

Településfejlesztési előadó

Előterjesztéssé nyilvánítva: 2024. február 13.