**Előterjesztés munkaanyaga**

**a Képviselő-testület**

2024. február 13 - i ülésére

**4. EGYEBEK - Délegyháza új településrendezési eszközeinek kidolgozásával kapcsolatosan az Étv. 7. § (3) bekezdés szerinti döntéS SZÜKSÉGESSÉGE**

Délegyháza Község Képviselő-testülete korábban a 58/2014. (II.25.) Kt. határozatában döntött az új településrendezési eszközök (teljes körű felülvizsgálati eljárás) kidolgozásának szükségességéről. A tervezési munka azóta folyamatban van, az elmúlt 10 évben felmerült és Hivatalunkhoz beérkezett módosítási kérelmek elbírálásra és bedolgozásra kerültek a teljes körű felülvizsgálati dokumentációba. A véleményezési szakasz kezdeményezése – a szerződött településtervező (Z.É. Műhely Kft. – képviseltében: Czene Éva) álláspontja alapján - február hó végén tervezett, ekkor kerülhet sor a dokumentáció államigazgatási szervek által történő véleményezésére, azaz a településrendezési eljárás lefolytatására.

A fent hivatkozott eljárást megindító Kt. döntést követő 10 évben azonban a településrendezést érintő magasabb szintű jogszabályok módosultak, többek között az épített környezet alakításáról és védelméről szóló 1997. évi LXXVIII. törvény is, az alábbiak szerint:

***7. § (3) bekezdés:*** *„a település beépítésre szánt területe csak olyan használati célra növelhető, amilyen célra a település már beépítésre kijelölt területén belül nincs megfelelő terület, és ezt a települési önkormányzat képviselő-testülete – a fővárosban a Fővárosi Közgyűlés és a kerületi önkormányzat képviselő-testülete – külön döntéssel igazolja.”*

Az új településrendezési eszközök véleményezési szakaszának eredményes kezdeményezése érdekében - tekintettel arra, hogy a tervezet kis mértékben tartalmaz új beépítésre szánt terület kijelöléseket - a fentiek alapján szükséges a tisztelt Képviselő-testület mellékelt határozati javaslatának elfogadása, azzal, hogy az érintett területek részletes felsorolásáról a véleményezési szakasz lezárását követően határoz, az érintett államigazgatási szervek véleményeinek ismeretében.

***Határozati javaslat:***

*Délegyháza Község Önkormányzat Képviselő-testülete az új településrendezési eszközök kidolgozásával összefüggésben hozott 58/2014. (II.25.) Kt. határozatai figyelembevételével a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (TTr.) 59. § (2) bekezdés alapján, a település fenntartható fejlesztése érdekében az alábbiakról dönt:*

1. *az új településrendezési eszközök kidolgozása során a hatályos településrendezési eszközök módosítása indokolt, a magasabb szintű jogszabályokon alapuló módosításokon túl, további önkormányzati tulajdonban lévő terültek esetében.*
2. *Délegyháza közigazgatási területén változásra kijelölt területté nyilvánítja az a) pontban szereplő telkeket, illetve az ezen telkek jogszabályoknak megfelelő településrendezéséhez szükséges telkek területét.*
3. *az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 7. § (3) bekezdés e) pontjában foglalt kötelezettségnek eleget téve dönt arról és igazolja, hogy az új településrendezési eszközök kidolgozása során a) pont szerinti eseti módosításokban meghatározott új beépítésre szánt területeket csak olyan használati célra növelte, amilyen célra a település már beépítésre kijelölt területén belül - az egyedi településszerkezeti adottságok miatt - nincs megfelelő terület, nincs újonnan beépíthető, a fejlesztési célokra kijelölt beépítetlen vagy beépítésre alkalmas beépítésre szánt terület. Az új beépítésre szánt területek kijelölésének részletes indokolását és alátámasztását a településrendezési eszközök tervezete tartalmazza.*
4. *elfogadja a TTr. 7. § (7) bekezdés szerinti tervi tartalomra vonatkozó feljegyzést.*

*Délegyháza Község Önkormányzat Képviselő-testülete jelen döntésével meghatalmazza dr. Riebl Antal polgármestert az új településrendezési eszközök kidolgozásával kapcsolatban a szükséges településrendezési eljárások és egyeztetések lefolytatásával, a településfejlesztési és településrendezési feladatok ellátásával, valamint az eljárás teljes szakasza alatt Délegyháza Község Önkormányzat képviseletével.*

*Határidő: folyamatosan*

*Felelős: polgármester*

Összeállította:

Jakab István

Településfejlesztési előadó

Előterjesztéssé nyilvánítva: 2024. február 13.